**DOLOŽKA ZLUČITEĽNOSTI**

**návrhu zákona s právom Európskej únie**

1. **Navrhovateľ zákona:** Ministerstvo vnútra Slovenskej republiky

2. **Názov návrhu zákona:** Návrh zákona o základných identifikátoroch fyzickej osoby a o zmene a doplnení niektorých zákonov

3. **Predmet návrhu zákona je upravený v práve Európskej únie:**

a) v primárnom práve

čl. 6 a čl. 39 Zmluvy o Európskej únii,

čl. 16 Zmluvy o fungovaní Európskej únie,

čl. 8 Charty základných práv a slobôd,

b) v sekundárnom práve

* nariadenie Európskeho parlamentu a rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4. 5. 2016),

c) v judikatúre Súdneho dvora Európskej únie

* existujúca judikatúra Súdneho dvora Európskej únie sa úpravy návrhu zákona priamo netýka.

4. **Záväzky Slovenskej republiky vo vzťahu k Európskej únii:**

1. uviesť lehotu na prebranie príslušného právneho aktu Európskej únie, príp. aj osobitnú lehotu účinnosti jeho ustanovení *-*

lehota na implementáciu nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú. v. EÚ L 119, 4. 5. 2016) – 25. máj 2018,

1. informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie – nebolo začaté,
2. uviesť informáciu o právnych predpisoch, v ktorých sú uvádzané právne akty Európskej únie už prebrané, spolu s uvedením rozsahu ich prebrania, príp. potreby prijatia ďalších úprav –

implementačné opatrenia k nariadeniu Európskeho parlamentu a rady (EÚ) 2016/679 sú súčasťou zákona č. 18/2018 Z. z. o ochrane osobných údajov a o zmene a doplnení niektorých zákonov - úplné

5. **Návrh zákona je zlučiteľný s právom Európskej únie:**

úplne.